CELEX: 62006CA0414
Language: et
Date: 2008-05-15 00:00:00
Title: Kohtuasi C-414/06: Euroopa Kohtu (neljas koda) 15. mai 2008 . aasta otsus (Bundesfinanzhof'i (Saksamaa) eelotsusetaotlus) — Lidl Belgium GmbH & Co. KG versus Finanzamt Heilbronn (Asutamisvabadus — Otsene maksustamine — Ühes liikmesriigis asuva äriühingu teises liikmesriigis asuva püsiva tegevuskoha kahjumi arvesse võtmine)

5.7.2008   
            
            
               ET
            
            
               Euroopa Liidu Teataja
            
            
               C 171/6
            
         Euroopa Kohtu (neljas koda) 15. mai 2008. aasta otsus (Bundesfinanzhof'i (Saksamaa) eelotsusetaotlus) — Lidl Belgium GmbH & Co. KG versus Finanzamt Heilbronn
   (Kohtuasi C-414/06) (1)
   
   (Asutamisvabadus - Otsene maksustamine - Ühes liikmesriigis asuva äriühingu teises liikmesriigis asuva püsiva tegevuskoha kahjumi arvesse võtmine)
   (2008/C 171/09)
   Kohtumenetluse keel: saksa
   Eelotsusetaotluse esitanud kohus
   Bundesfinanzhof
   Põhikohtuasja pooled
   
      Kaebaja: Lidl Belgium GmbH & Co. KG
   
      Vastustaja: Finanzamt Heilbronn
   Kohtuasja ese
   Eelotsusetaotlus — Bundesfinanzhof — EÜ artiklite 43 ja 56 tõlgendamine — Siseriikliku äriühingu maksustatavast tulust teises liikmesriigis asuvas püsivas tegevuskohas saadud kahjumi mahaarvamine — Teise liikmesriigiga sõlmitud topeltmaksustamise vältimise kahepoolsel lepingul põhineva mahaarvamise tegemisest keeldumine
   Resolutiivosa
   EÜ artikliga 43 ei ole vastuolus see, kui ühes liikmesriigis asuv äriühing ei või oma maksustatavast summast maha arvata oma teises liikmesriigis asuva püsiva tegevuskohaga seotud kahjumit, kuna topeltmaksustamise vältimise lepingu kohaselt maksustatakse sellise püsiva tegevuskoha tulud viimati nimetatud liikmesriigis, kus tema kahjumit võib püsiva tegevuskoha tulu maksustamise raames tulevaste eelarveaastate osas arvesse võtta.
   
      (1)  ELT C 326, 30.12.2006.